Legal Document

Category: 0

Text:
22. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 175 της 15 Μαΐου/4 Ιουν. 1987 (ΦΕΚ Α΄ 85) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από το Ινστιτούτο Γεωλογικών και Μεταλλευτικών Ερευνών (Ι.Γ .Μ.Ε.). Έχοντας υπόψη: 1.Την παρ. 3 του άρθρ. 19 και την παρ. 3 του άρθρ. 18 του Νόμ. 1418/1984 «Δημόσια έργα και ρυθμίσεις συναφών θεμάτων» (ΦΕΚ Α΄ 23/1984). 2.Την υπ’ αριθ. 12/1987 γνωμοδότηση του Συμβουλίου της Επικρατείας με πρόταση των Υπουργών Περιβάλλοντος, Χωροταξίας και Δημοσίων Έργων, και Βιομηχανίας, Ενέργειας και Τεχνολογίας, αποφασίζουμε: Αρμόδια Όργανα Άρθρ.1.-Αρμόδιοι για τη λήψη αποφάσεων, κατά τις διατάξεις του Νόμ. 1418/1984 «Δημόσια έργα και ρυθμίσεις συναφών θεμάτων» και των Π.Δ/των τα οποία εκδίδονται σε εκτέλεσή του, για τα έργα που εκτελούνται από το Ινστιτούτο Γεωλογικών και Μεταλλευτικών Ερευνών (Ι.Γ.Μ.Ε.) είναι το Διοικητικό Συμβούλιο, ο Γενι(Αντί για τη σελ. 618,05) Σελ. 618,05(α) Τεύχος 1-43 Σελ. 41 Ινστιτούτο Γεωλογικών και Μεταλλευτικών Ερευνών (Ι.Γ .Μ.Ε.) 13.Μ.δ.21-22 κός Διευθυντής ή τα εξουσιοδοτημένα όργανα σύμφωνα με τις οργανωτικές διατάξεις του Ι.Γ.Μ.Ε. και όπως ειδικότερα ορίζεται στα επόμενα άρθρα. Διευθύνουσα Υπηρεσία -Προϊσταμένη Αρχή Άρθρ.2.-1.Τα αρμόδια όργανα στα οποία αναφέρεται το προηγούμενο άρθρο είναι ειδικότερα: α)«Διευθύνουσα Υπηρεσία» ή «Επιβλέπουσα Υπηρεσία» είναι η αρμόδια Τεχνική Διεύθυνση, Παράρτημα ή Τμήμα σύμφωνα με τις εκάστοτε ισχύουσες οργανωτικές διατάξεις του ΙΓΜΕ. β)«Προϊσταμένη Αρχή» ή «Εποπτεύουσα Αρχή», είναι ο Γενικός Διευθυντής του Ι.Γ .Μ.Ε. με την επιφύλαξη των διατάξεων της επομένης παραγράφου. 2.Το Διοικητικό Συμβούλιο του Ι.Γ.Μ.Ε. ασκεί σε κάθε περίπτωση τις ακόλουθες αρμοδιότητες της Προϊσταμένης Αρχής: α)Την έγκριση του αποτελέσματος ή την ακύρωση ή την μερική επανάληψη της δημοπρασίας. β)Την έγκριση διενέργειας διαγωνισμού μεταξύ περιορισμένου αριθμού προσκαλούμενων εργοληπτικών επιχειρήσεων ή απευθείας ανάθεσης του έργου. Τεχνικό Συμβούλιο Άρθρ.3.-1.Το Τεχνικό Συμβούλιο συγκροτείται με απόφαση του Διοικητικού Συμβουλίου του Ι.Γ.Μ.Ε. και αποτελείται από: α)2 τεχνικούς υπαλλήλους του Ι.Γ.Μ.Ε. κατηγορίας ΑΤ και βαθμίδας Ι ή ΙΙ που ορίζονται με τους αναπληρωτές τους, της αυτής κατηγορίας και βαθμίδας, με την απόφαση συγκρότησης του Συμβουλίου. β)Ένα τεχνικό υπάλληλο του Υπουργείου Βιομηχανίας Ενέργειας και Τεχνολογίας κατηγορίας ΠΕ βαθμού Α ή Β που ορίζεται με τον αναπληρωτή του, της αυτής κατηγορίας και βαθμού, από τον Υπουργό Βιομηχανίας, Ενέργειας και Τεχνολογίας. γ)Ένα εκπρόσωπο του Τεχνικού Επιμελητηρίου Ελλάδος (ΤΕΕ) που ορίζεται με τον αναπληρωτή του από τη Διοικούσα Επιτροπή του ΤΕΕ. δ)Ένα δικηγόρο του Ι.Γ.Μ.Ε. που ορίζεται με τον αναπληρωτή του με την απόφαση συγκρότησης του Συμβουλίου. 2.Με την απόφαση συγκρότησης ορίζεται ο Πρόεδρος με τον αναπληρωτή του από τους υπαλλήλους της περίπτ. (α) της προηγούμενης παρ. 1. Σελ. 618,06(α) Τεύχος 1-43 Σελ. 42 2.Καθήκοντα Γραμματέα του Συμβουλίου εκτελεί υπάλληλος του Ι.Γ .Μ.Ε. που ορίζεται με τον αναπληρωτή του με την ίδια απόφαση συγκρότησης. 4.Τα θέματα εισηγούνται στο Συμβούλιο οι αρμόδιοι Διευθυντές ή οι νόμιμοι αναπληρωτές τους που συμμετέχουν σ’ αυτό χωρίς ψήφο. 5.Το Τεχνικό Συμβούλιο είναι σε απαρτία όταν είναι παρόντες ο Πρόεδρος ή ο αναπληρωτής του και δύο από τα μέλη του. 6.Οι αποφάσεις και γνωμοδοτήσεις λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. 7.Το Τεχνικό Συμβούλιο παρέχει τη γνώμη του για τα θέματα που ορίζει ο Νόμ. 1418/1984 και τα εκτελεστικά του δ/τα, καθώς επίσης και για κάθε θέμα που παραπέμπει το Διοικητικό Συμβούλιο, ο Γενικός Διευθυντής ή τα εξουσιοδοτημένα όργανα σύμφωνα με τις οργανωτικές διατάξεις του Ι.Γ.Μ.Ε. Διεθνείς Διαγωνισμοί Άρθρ.4.-Η διακήρυξη και διεξαγωγή διεθνών διαγωνισμών και διαγωνισμών στους οποίους από τη διακήρυξη προβλέπεται υποχρεωτική η συνεργασία των Ελλήνων διαγωνιζομένων με Οίκους του Εξωτερικού εγκρίνονται από το Διοικητικό Συμβούλιο του Ι.Γ.Μ.Ε. 13.Μ.δ.22 Ινστιτούτο Γεωλογικών και Μεταλλευτικών Ερευνών (Ι.Γ.Μ.Ε.) Παρεκκλίσεις - Πρότυπα συμβατικά τεύχη Άρθρ.5.-1.Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων του Ι.Γ.Μ.Ε. εγκρίνονται από το Διοικητικό Συμβούλιο του Ι.Γ.Μ.Ε. μετά από γνώμη του Τεχνικού Συμβουλίου. 2.Πρότυπα συμβατικά τεύχη που δεν καλύπτονται από αντίστοιχα της Γενικής Γραμματείας Δημοσίων Έργων του Υπουργείου Περιβάλλοντος, Χωροταξίας και Δημοσίων Έργων εγκρίνονται με κοινή απόφαση των Υπουργών Περιβάλλοντος, Χωροταξίας και Δημοσίων Έργων και Βιομηχανίας, Ενέργειας και Τεχνολογίας μετά από γνώμη του Τεχνικού Συμβουλίου και πρόταση του Γενικού Διευθυντή του Ι.Γ .Μ.Ε. Αιτήσεις θεραπείας Άρθρ.6.-1.Στις αιτήσεις θεραπείας του αναδόχου, που ασκούνται σύμφωνα με τις διατάξεις του άρθρ. 12 του Νόμ. 1418/1984, αποφασίζει ο Υπουργός Βιομηχανίας, Ενέργειας και Τεχνολογίας μετά από γνώμη του Τεχνικού Συμβουλίου του ΙΓΜΕ. 2.Οι αιτήσεις αυτές απευθύνονται στον Υπουργό Βιομηχανίας, Ενέργειας και Τεχνολογίας χωρίς να απαιτείται κοινοποίηση στον Υπουργό Περιβάλλοντος, Χωροταξίας και Δημοσίων Έργων. Οι αιτήσεις αυτές κοινοποιούνται και στην υπηρεσία που έχει εκδώσει την προσβαλλομένη πράξη. Αν η αίτηση υποβάλλεται για παράλειψη έκδοσης της πράξης η κοινοποίηση γίνεται προς τη Διευθύνουσα Υπηρεσία. 3.Αιτήσεις θεραπείας του κυρίου του έργου διέπονται από τις διατάξεις της παρ. 5 του άρθρ. 12 του Νόμ. 1418/1984. Τελικές διατάξεις Άρθρ.7.-1.Στις εργασίες, όπως γεωτρήσεις, ορύγματα, δειγματοληψίες, κλπ., που γίνονται για τη συλλογή επιστημονικών πληροφοριών και στοιχείων με σκοπό τη σύνταξη γεωλογικών, κοιτασματολογικών, μεταλλευτικών, υδρογεωλογικών, γεωφυσικών και λοιπών γεωπιστημονικών μελετών του άρθρ. 3 του Νόμ. 272/1976 έχουν εφαρμογή οι διατάξεις του Νόμ.272/1976 και οι κανονισμοί που έχουν εκδοθεί κατ’ εξουσιοδότησή του και όχι οι διατάξεις του Νόμ. 1418/1984. 2.Τα θέματα που δεν ρυθμίζονται ειδικά με τις διατάξεις του παρόντος, διέπονται από το Νόμ. 1418/1984 και τα Π.Δ/τα και τις κανονιστικές αποφάσεις που εκδίδονται κατ’ εξουσιοδότησή του. Έναρξη Ισχύος Άρθρ.8.-Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως.